ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติการใช้ท่าเรือบริการและความสะดวกต่าง ๆ ของท่าเรือเชียงแสนและเชียงของพ.ศ. ๒๕๕๓[๑] โดยที่เป็นการสมควรกำหนดวิธีปฏิบัติในการใช้ท่าเรือบริการและความสะดวกต่าง ๆ ของท่าเรือเชียงแสน ให้เหมาะสมกับการปฏิบัติงาน อาศัยอำนาจตามความในข้อ๔ และข้อ ๑๓ ของระเบียบการท่าเรือแห่งประเทศไทย ว่าด้วยการใช้ท่าเรือบริการและความสะดวกต่าง ๆ พ.ศ. ๒๕๔๔ ซึ่งออกตามความในพระราชบัญญัติการท่าเรือแห่งประเทศไทยพ.ศ. ๒๔๙๔ จึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติการใช้ท่าเรือ บริการและความสะดวกต่าง ๆของท่าเรือเชียงแสนและเชียงของ พ.ศ. ๒๕๕๓ข้อ๒ ให้ใช้ระเบียบนี้ตั้งแต่วันที่ ๑๖ตุลาคม ๒๕๕๓ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ระเบียบการท่าเรือแห่งประเทศไทย ว่าด้วยวิธีปฏิบัติการใช้ท่าเรือบริการและความสะดวกต่าง ๆ ของท่าเรือเชียงแสน พ.ศ. ๒๕๔๖๓.๒ระเบียบการท่าเรือแห่งประเทศไทย ว่าด้วยวิธีปฏิบัติการใช้ท่าเรือบริการและความสะดวกต่าง ๆ ของท่าเรือเชียงแสน (ฉบับที่ ๒) พ.ศ. ๒๕๔๗๓.๓ประกาศการท่าเรือแห่งประเทศไทย ลงวันที่ ๒๖ พฤศจิกายน ๒๕๔๖ เรื่องวิธีปฏิบัติในการใช้บริการท่าเทียบเรือเชียงของ๓.๔ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ๔ ในระเบียบนี้ผู้จัดการ หมายความว่าผู้จัดการท่าเรือเชียงแสนและเชียงของแผนกบริหารและการเงิน หมายความว่าแผนกบริหารและการเงินท่าเรือเชียงแสนและเชียงของแผนกการท่าและสินค้า หมายความว่าแผนกการท่าและสินค้าท่าเรือเชียงแสนและเชียงของเขตท่าเรือเชียงแสน หมายความว่า เขตทำเนียบท่าเรือและโรงพักสินค้าตามกฎหมายศุลกากรสำหรับบรรทุกของลงหรือขนของขึ้น และเป็นที่สำหรับตรวจและเก็บสินค้าที่ยังมิได้ตรวจปล่อยเขตท่าเรือเชียงของ หมายความว่า เขตทำเนียบท่าเรือและโรงพักสินค้าตามกฎหมายศุลกากรสำหรับบรรทุกของลงหรือขนของขึ้นและเป็นที่สำหรับตรวจและเก็บสินค้าที่ยังมิได้ตรวจปล่อยหน่วยงานของรัฐ หมายความว่า ราชการส่วนกลางราชการส่วนภูมิภาค ราชการส่วนท้องถิ่น รัฐวิสาหกิจ ส่วนราชการสังกัดรัฐสภาศาลเฉพาะในส่วนที่ไม่เกี่ยวกับการพิจารณาพิพากษาคดี องค์กรควบคุมการประกอบวิชาชีพหน่วยงานอิสระของรัฐและหน่วยงานอื่นตามที่กำหนดในกฎกระทรวงข้อ๕ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้และมีอำนาจในการออกคำสั่ง ประกาศหรือหลักปฏิบัติรวมทั้งมีอำนาจในการวินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด ก่อนรายงานให้คณะกรรมการการท่าเรือแห่งประเทศไทย ทราบหมวด ๑การส่งข้อมูลหรือเอกสารการใช้ท่าเรือบริการและความสะดวกต่าง ๆ ข้อ๖ เจ้าของเรือหรือตัวแทนเจ้าของเรือที่ประสงค์จะนำเรือเข้าใช้บริการท่าเรือเชียงแสนจะต้องยื่นคำร้องขอนำเรือเข้าเทียบท่าเรือเชียงแสนตามแบบที่ท่าเรือเชียงแสนและเชียงของกำหนดที่แผนกการท่าและสินค้าเมื่อนำเรือเข้าเทียบท่าเรือเชียงแสนข้อ๗ เจ้าของเรือ หรือเจ้าของสินค้าหรือตัวแทนต้องจัดส่งสำเนาบัญชีสินค้าขาเข้าสำหรับเรือ (Inward Cargo Manifest) หรือเอกสารอื่นใดซึ่งอย่างน้อยต้องแสดงชื่อเรือ ชื่อสินค้า ประเภทสินค้าชื่อเจ้าของสินค้า หรือตัวแทน จำนวน ขนาดและน้ำหนักที่ยื่นต่อด่านศุลกากรเชียงแสนจำนวน ๑ ชุด ที่แผนกการท่าและสินค้าก่อนการบรรทุกขนถ่ายสินค้าข้อ๘ เจ้าของสินค้าหรือตัวแทนต้องจัดส่งสำเนาใบขนสินค้าขาเข้า (ใบสั่งปล่อย)หรือใบขนสินค้าขาออกที่ได้รับอนุญาตจากด่านศุลกากรเชียงแสนแล้ว จำนวน ๑ ชุด ที่แผนกการท่าและสินค้าก่อนนำสินค้าขาเข้าออกนอกเขตท่าเรือเชียงแสน หรือนำสินค้าขาออกเข้าเขตท่าเรือเชียงแสน แล้วแต่กรณีข้อ๙ เจ้าของเรือ หรือเจ้าของสินค้าหรือตัวแทนต้องส่งข้อมูลบัญชีตู้สินค้าขาเข้า (Inward Container List) ที่ถูกต้องและครบถ้วนตามแบบที่ท่าเรือเชียงแสนและเชียงของกำหนดที่แผนกการท่าและสินค้าก่อนการบรรทุกขนถ่ายสินค้าข้อ๑๐ เจ้าของเรือ หรือเจ้าของสินค้าหรือตัวแทนต้องจัดส่งบัญชีตู้สินค้าบรรทุกลงเรือ (Container Loading List) ที่ถูกต้องและครบถ้วนตามแบบที่ท่าเรือเชียงแสนและเชียงของ กำหนดที่แผนกการท่าและสินค้าก่อนการบรรทุกตู้สินค้าลงเรือข้อ๑๑ กรณีข้อมูลตามข้อ ๖ ถึงข้อ ๑๐จัดส่งไม่ถูกต้อง และหรือไม่ครบถ้วน เจ้าของเรือหรือเจ้าของสินค้าหรือตัวแทนต้องขอยกเลิก หรือแก้ไข หรือเพิ่มเติมรายการนั้นโดยยื่นเอกสารแสดงรายการที่ขอแก้ไขหรือจัดส่งใหม่ทั้งหมด ที่แผนกการท่าและสินค้าก่อนการขนถ่ายหรือบรรทุกสินค้าหรือตู้สินค้าหมวด ๒การชำระเงินค่าธรรมเนียมการใช้ท่าเรือหรือค่าบริการ ข้อ๑๒ หน่วยงานของรัฐที่ได้รับอนุมัติผ่อนผันจากท่าเรือเชียงแสนและเชียงของให้ใช้บริการก่อนการชำระเงิน จะต้องดำเนินการชำระเงินค่าธรรมเนียมหรือค่าบริการดังกล่าว ให้เสร็จสิ้นภายใน ๑๕ วัน นับแต่วันที่ได้รับใบแจ้งหนี้ถ้าไม่ชำระภายในเวลาที่กำหนดท่าเรือเชียงแสนและเชียงของจะพิจารณางดให้การผ่อนผันข้อ๑๓ หน่วยงานของรัฐหรือผู้ใช้บริการทั่วไปที่ประสงค์ขอเปิดใช้บริการประเภทบัญชีเงินเชื่อให้วางหลักประกันการชำระหนี้เป็นเงินสดหรือเช็คธนาคารหรือหนังสือค้ำประกันของธนาคารตามแบบที่ท่าเรือเชียงแสนและเชียงของกำหนดแล้วแต่กรณี เป็นจำนวนเงินที่ท่าเรือเชียงแสนและเชียงของ เห็นสมควรโดยผู้ขอจะได้รับการผ่อนผันให้ชำระหนี้ได้ภายใน ๑๕ วัน นับแต่วันที่ได้รับใบแจ้งหนี้ข้อ๑๔ หน่วยงานของรัฐหรือผู้ใช้บริการทั่วไปที่มิได้เปิดใช้บริการประเภทบัญชีเงินเชื่อหากประสงค์จะขอใช้บริการของท่าเรือเชียงแสนและเชียงของแต่ไม่สามารถชำระเงิน หรือคิดคำนวณค่าธรรมเนียม หรือค่าบริการที่ถูกต้องได้ทันให้วางเงินสดหรือเช็คธนาคาร เป็นหลักประกันการใช้บริการเฉพาะคราวดังนี้๑๔.๑กรณีที่สามารถคิดคำนวณค่าธรรมเนียม หรือค่าบริการที่ถูกต้องตามจริงได้ให้วางเงินสดหรือเช็คธนาคารเป็นหลักประกันการใช้บริการในจำนวนเท่ากับค่าธรรมเนียมหรือค่าบริการที่ถูกต้องตามจริง๑๔.๒กรณีไม่สามารถคิดคำนวณค่าธรรมเนียมหรือค่าบริการที่ถูกต้องตามจริงได้ให้วางเงินสดหรือเช็คธนาคารเป็นหลักประกันการใช้บริการในจำนวนที่สูงกว่าค่าธรรมเนียมหรือค่าบริการที่คิดคำนวณโดยประมาณอีก๑ ใน ๓ และให้ขอรับเงินหลักประกันส่วนที่เหลือคืนภายใน ๒ เดือนนับแต่วันที่ใช้บริการนั้นเสร็จสิ้นถ้ามิได้ดำเนินการภายในกำหนดเวลาดังกล่าวให้ถือว่าเงินที่เหลือเป็นรายได้ของท่าเรือเชียงแสนข้อ๑๕ ผู้ใช้บริการประเภทบัญชีเงินเชื่อที่มิได้ชำระหนี้ภายในระยะเวลาที่ได้รับการผ่อนผันต้องชำระค่าเบี้ยปรับในอัตราร้อยละ๑๘ ต่อปีของจำนวนเงินตามใบแจ้งหนี้ค้างชำระ จนกว่าจะได้ชำระหนี้เสร็จสิ้นแล้วและหากพ้นกำหนดระยะเวลา ๓๐ วัน นับแต่วันที่ได้รับใบแจ้งหนี้ยังไม่ชำระหนี้และค่าเบี้ยปรับท่าเรือเชียงแสนและเชียงของสงวนสิทธิในการงดให้บริการเงินเชื่อหรืองดบริการการใช้ท่าเรือ และจะหักจากเงินสดหรือเช็คธนาคารที่วางประกันหรือใช้สิทธิเรียกเก็บจากธนาคารผู้ค้ำประกัน แล้วแต่กรณีหมวด ๓การยกเลิกการให้บริการประเภทบัญชีเงินเชื่อ ข้อ๑๖ ท่าเรือเชียงแสนและเชียงของสงวนสิทธิในการยกเลิกการให้บริการประเภทบัญชีเงินเชื่อหรืองดบริการการใช้ท่าเรือเมื่อเข้าหลักเกณฑ์ข้อใดข้อหนึ่ง ดังต่อไปนี้๑๖.๑หนี้ค้างชำระเกินจำนวนเงินที่วางไว้เป็นหลักประกันการชำระหนี้หรือเกินวงเงินที่ธนาคารค้ำประกันตามข้อ ๑๓๑๖.๒ไม่ชำระหนี้หรือค่าเบี้ยปรับตามกำหนดในข้อ ๑๕๑๖.๓หนังสือสัญญาค้ำประกันหมดอายุข้อ๑๗ ผู้ใช้บริการที่ถูกยกเลิกการให้บริการตามข้อ๑๖ ประเภทบัญชีเงินเชื่อ ถ้าประสงค์จะขอใช้บริการประเภทบัญชีเงินเชื่ออีกจะต้องชำระหนี้ที่ค้างอยู่ให้หมดสิ้นหมวด ๔การขอแก้ไขใบแจ้งหนี้และการขอคืนเงินที่ชำระไว้เกิน ข้อ๑๘ ผู้ใช้บริการที่ตรวจพบว่าหนี้ตามใบแจ้งหนี้ไม่ถูกต้องให้ส่งใบแจ้งหนี้พร้อมกับเอกสารมูลหนี้และคำชี้แจงระบุเหตุผิดพลาดไปยังแผนกบริหารและการเงิน ภายใน ๑๐วันนับแต่วันที่ได้รับใบแจ้งหนี้ หากพ้นระยะเวลาดังกล่าวผู้ใช้บริการต้องชำระเงินตามใบแจ้งหนี้นั้นข้อ๑๙ ผู้ใช้บริการที่ตรวจพบว่าได้ชำระเงินไว้เกินให้ส่งต้นฉบับ หรือสำเนาใบเสร็จรับเงิน พร้อมกับเอกสารมูลหนี้และคำชี้แจงระบุเหตุผิดพลาดไปยังแผนกบริหารและการเงินภายใน ๓๐ วัน นับแต่วันที่ได้ชำระเงินหากพ้นระยะเวลาดังกล่าวท่าเรือเชียงแสนและเชียงของจะถือว่าการชำระเงินนั้นถูกต้องแล้วข้อ๒๐ การทักท้วงใบแจ้งหนี้ตามข้อ ๑๘หากผลการตรวจสอบปรากฎว่า การออกใบแจ้งหนี้นั้นถูกต้องแล้วผู้ใช้บริการต้องชำระหนี้ตามใบแจ้งหนี้นั้นภายใน ๓ วันนับแต่วันที่ได้รับใบแจ้งหนี้คืน และต้องชำระค่าเบี้ยปรับเพิ่มอีกในอัตราร้อยละ ๕ของจำนวนเงินตามใบแจ้งหนี้ฉบับนั้นแต่ไม่เกินฉบับละ ๕๐๐ บาท (ห้าร้อยบาทถ้วน)ส่วนถ้ามีการผิดพลาดตามที่ทักท้วงท่าเรือเชียงแสนและเชียงของจะแก้ไขใบแจ้งหนี้ให้ถูกต้องและผ่อนผันให้ชำระหนี้ภายใน ๑๕ วัน นับแต่วันที่ได้รับใบแจ้งหนี้ฉบับใหม่ข้อ๒๑ อัตราค่าธรรมเนียมการใช้บริการท่าเรือเชียงแสนและท่าเรือเชียงของให้เป็นไปตามเอกสารแนบท้ายระเบียบนี้ข้อ๒๒ การใดที่ท่าเรือเชียงของต้องดำเนินการและปฏิบัติงานเกี่ยวกับการใช้ท่าเรือบริการและความสะดวกต่าง ๆให้นำระเบียบนี้มาใช้บังคับโดยอนุโลมประกาศ ณ วันที่ ๒๙กันยายน พ.ศ. ๒๕๕๓เฉลิมชัย มีคุณเอี่ยมผู้อำนวยการการท่าเรือแห่งประเทศไทย[เอกสารแนบท้าย]๑.อัตราค่าธรรมเนียมการใช้บริการท่าเรือเชียงของ(ดูข้อมูลจากภาพกฎหมาย)ปริยานุช/ผู้จัดทำ๑๓ ธันวาคม ๒๕๕๓ณัฐวดี/ตรวจ๑๓ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๓๘ ง/หน้า ๑๐/๓๐ พฤศจิกายน ๒๕๕๓